
Parlamentul României

Camera Deputaţilor

Comisia pentru apărare, ordine                               Bucureşti, 04.07.2006
publică  şi  siguranţă  naţională                                PL.X  605                                                           

Nr. 32/460/2006

A V I Z

asupra proiectului de Lege privind modificarea Legii nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere 

a finanţării actelor de terorism

În conformitate cu prevederile art. 95 şi ale art. 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, în procedură de urgenţă, cu proiectul de Lege privind modificarea Legii nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, trimis cu adresa nr. PL.X 605 din 4 iulie 2006, înregistrat sub nr. 32/460 din 4 iulie 2006.


Camera Deputaţilor este  Cameră decizională.


Potrivit prevederilor art. 61 din Regulamentul Camerei Deputaţilor, Comisia a dezbătut acest proiect de lege  în şedinţa din 4 iulie 2006.


În urma dezbaterilor, membrii Comisiei au hotărât avizarea favorabilă a proiectului de lege. 


Prin obiectul de reglementare şi conţinutul acestuia, proiectul de lege face parte din categoria legilor ordinare.

Preşedinte,

Mihai Stănişoară

Red.exp. Mihai Ţăranu

